Katharine Ross

**Katharine Juliet Ross** (Hollywood, Kalifornia, 1940ko urtarrilaren 29a) estatubatuar aktorea da.

Bere paper protagonista ezagunenak hauek izan dira: Elaine Robinson *The Graduate* (1967) filmean, Dustin Hoffman eta Anne Bancroft-ekin batera , Urrezko Globo Saria irabazi eta Oscar Sarietan izendapen bat lortuz; Etta Place izan zen *Butch Cassidy and the Sundance Kid* (1969) pelikulan, eta aktore onenari BAFTA Saria jaso zuen; eta *The Stepford Wives-*en(1972) Joanna Eberhart izan zen. 

1976an Rossek*Voyage of the Damned* filmean parte hartu zuen, Hollywoodeko eta Europako izarrez betetako anbizio handiko filma. 1980ko hamarkadan ospea berreskuratu zuen *The Colbys* telesailean parte hartzean.

## Bizitza 
### Lehen urteak 
Katharine Ross Hollywooden jaio zen, Kalifornian, 1940ko urtarrilaren 29an, bere aita Douley Ross gerrako itsas armadan zegoenean, Bigarren Mundu Gerran. Geroago, aitak Associated Press agentziarentzat lan egin zuen. Haurtzaroan, bere familia Walnut Creek-en (Kalifornia) bizi izan zen, San Frantziskotik ekialdera, eta Ross Las Lomas High School-en graduatu zen 1957an. Gaztetan, zaldian ibiltzea gustaten zitzaion, eta Casey Tibbs rodeozalearen laguna izan zen.

### Lan ibilbidea 
Katharine Rossek Santa Rosa Junior College-n ikasi zuen urtebetez, 1957tik 1958ra, eta han sartu zen antzerkiaren munduan, *The King and I* musikalaren antzerki-muntaian parte hartuz. Gero, San Frantziskora joan zen eta han antzerkia ikastea erabaki zuen. "Actor's Workshop"-ekin bat egin zuen, eta haiekin egon zen hiru urtez, 1959tik 1962ra. Jean Geneten *Le Balcon-en* lan egin zuen, agertokian biluzik agertuz. 1964an Cordeliaren papera jokatu zuen John Housemanek zuzendutako *Lear erregea-ren* eszenaratze batean. Garai horretan, Los Angelesen hainbat telesailetan hasi zen lanean. Ondoren, Hollywoodera joan zen Metro-Goldwyn Mayerrek eskatuta eta Universal Studiosek kontratatu zuen.

1961eko *West Side Story* filmerako egin zituen probak, baina ez zuen papera lortu. *Sam Benedict-en* izan zuen bere lehen lana telebistan, 1962an. Wally Hiller agenteak kontratatu zuen, eta 1964an Rossek *Arrest and Trial*, *The Virginian* , *Gunsmoke* eta *Alfred Hitchcock Presents* telesailen zenbait kapitulutan parte hartu zuen. Gero, 1965ean, bere lehen filmean lan egin zuen, *Shenandoah-en*; ondoren, protagonistaren papera egin zuen James Garner-ekin batera, MGMko *Mr*. *Buddwing* filmean. 1966an, NBCren *The Road West* telesaileko atal batean agertu zen. 

Urte horretan hasi zen Ross film arrakastatsuen protagonista izaten. Gero, zinemarako bi pelikula ezagunenetan agertu zen, *The Graduate* filmean, 1967an, Elaine Robinsonen papera eginez, eta gero Etta Place hezurmamituz *Butch Cassidy and the Sundance Kid* filmean, 1969an. 1967an, Oscar sarien zeremonian "Argazki onena"ren saria eman zion Burnett Guffeyri, *Bonnie and Clyde* filmean egindako lanagatik. Gainera, Oscar sarien edizio honetan, Rossek Bigarren Emakumezko Aktore Onenaren izendapena jaso zuen, baina azkenean Estelle Parsonsek irabazi zuen, *Bonnie and Clyde-n* egindako lanagatik. Ondoren, "Urteko izar berria" saria eman zioten, Urrezko Globo Sarietan *The Graduate-n* egindako lanagatik.

70eko hamarkadan, Rossek rol protagonista izan zuen *The Stepford Wives-en* (1975); lan horrengatik, emakumezko aktore onenaren Saturn Awards irabazi zuen. Gainera, bigarren Urrezko Globoa lortu zuen *Voyage of the Damned* (1976) draman egindako lanagatik. Garai horretan honako pelikuletan ere lan egin zuen: *The Swarm* (1978), *The Legacy* (1978), eta *The Final Countdown* (1980). Ross telebistarako hainbat filmetan aritu zen 80ko hamarkadan, tartean *Murder in Texas* (1981) eta *The Shadow Riders* (1982), eta ondoren *The Colbys* telesailean protagonista izan zen 1985 eta 1987 artean.

Rossek 90eko hamarkada gehiena erdi erretiratuta igaro zuen, baina Richard Kelly-ren *Donnie Darko* (2001) kultuzko filmean aktore gisa jardun zuen. 2016an, *American Dad!* marrazki bizidunetako telesailean ahotsa jarri zuen, eta 2017an *The Hero* komedia dramatikoaren protagonista izan zen, bere senarrarekin batera, Sam Elliott aktorearekin.

### Bizitza pertsonala 
Bost aldiz ezkondu da Ross. Bere lehen ezkontza Joel Fabiani aktorearekin izan zen, 1960tik 1962ra. Gero John Marionekin ezkondu zen, 1964tik 1967ra. 1969an, Conrad Hall argazki-zuzendariarekin ezkondu zen Ross. 1973an banandu egin ziren. Gaetano "Tom" Lisirekin ere egon zen ezkonduta, 1975etik 1979ra. 1984ko maiatzean, azkenik, Sam Elliott aktorearekin ezkondu zen, eta lau hilabete geroago bere alaba bakarra jaio zen, Cleo Rose Elliott.

## Filmografia 
### Telebista 
## Liburuak 
* *Grover, Grover come on over!*
* *The Teeny, Tiny Farm.*
* *Bear Island.*
* ''The Baby Animals' Party.*
* *The Fuzzytail Friends' Great Egg Hunt.*
* *The Little Quiet Book* (Jean Hirashima, Random House)
* *The Little Noise Book* (Jean Hirashima, Random House)
* Open the Door, Little Dinosaur (Norman Gorbatyrekin)
* Twinkle, Twinkle The Little Bug (Tom Cookerekin)
* *Sweetie and Petie'' (Lisa McCuerekin)

## Sariak eta izendapenak 
; Oscar sariak

## Erreferentziak 
## Kanpo estekak 
* 
* Perfil en TCM